Vir die meeste bedelaars in daardie tyd was hulle bokleed die geheim van hulle daaglikse lewensonderhoud en bestaan. Dit was die kombers wat hulle in die koue nagte moes warm hou en beskerm, die mat waarop hulle gesit het om te bedel en die doek waarin hulle hulle daaglikse aalmoese kon toedraai en bewaar.
Op die oog af lyk Bartimeus se keuse na ŉ slegte ruil: die prysgawe van dit wat veilig en bekend is vir ŉ pad wat nuut en vol onsekerhede is. En tog, wie dié pad met vertroue loop, sal – in die woorde van Luther – uiteindelik ontdek dat dit ŉ vrolike ruil was.